Ο ***Μπομπ ο χαρτοπαίχτης*** (γαλλικά: *Bob le flambeur*‎‎) είναι αστυνομική δραματική ταινία Γαλλικής παραγωγής του 1956 σε σενάριο και σκηνοθεσία του Ζαν-Πιέρ Μελβίλ. Πρωταγωνιστούν ο Ροζέρ Ντισέν και η Ιζαμπέλ Κορέι. 

Η υπόθεση αναφέρεται στον Μπομπ Μοντανί, έναν πρώην κακοποιό και παθιασμένος με τον τζόγο αλλά και τις γυναίκες, ο οποίος σχεδιάζει το τελευταίο και μεγαλύτερο κόλπο της ζωής του: να ληστέψει το καζίνο της Ντοβίλ. 

Η ταινία θεωρείται συχνά ως ένα φιλμ νουάρ και πρόδρομος για το γαλλικό νέο κύμα, λόγω της χρήσης της φορητής κάμερας και μιας ενιαίας περικοπής μοντάζ.

Πλοκή
-----

Ο Μπομπ, ένας πρώην ληστής τραπεζών και κατάδικος, μετά από σχεδόν 20 χρόνια, ζει μόνος του ως τζογαδόρος στην περιοχή της Μονμάρτης του Παρισιού. Του αρέσει πολύ το περιβάλλον της νυχτερινής ζωής, αλλά έχει το τελευταίο διάστημα κακή τύχη και είναι σχεδόν ταπί. Πάντα κύριος, αφήνει μια ελκυστική νεαρή κοπέλα που ονομάζεται Ανν να μείνει στο σπίτι του για να την κρατήσει μακριά από το ενδιαφερον του Μαρκ, ενός νταβατζή που μισεί και ενθαρρύνει τον νεαρό προστατευόμενο του Πολό να κάνει σχέση μαζί της. Ο Μαρκ συλλαμβάνεται για τον ξυλοδαρμό της συζύγου του Λύντια, αλλά αφήνεται ελεύθερος με την προϋπόθεση ότι θα γίνει πληροφοριοδότης. Ο Λεντρού, ο επιθεωρητής της αστυνομίας, έχει ενα χρέος ευγνωμοσύνης στον Μπομπ, ο οποίος πριν χρόνια έσωσε τη ζωή του.

Ο φιλος του Μπομπ, Ροζέρ, μαθαίνει από έναν πρώην νταβατζή που εργάζεται τώρα κρουπιέρης στο Καζίνο της Ντοβίλ, ότι μέχρι τις 5:00 το πρωί του Σαββάτου, το καζίνο μπορεί να έχει συγκεντρώσει περίπου 800 εκατομμύρια Γαλλικά φράγκα σε μετρητά, τα οποία θα φυλάσονται στο χρηματοκιβωτιο. Μαθαίνοντας αυτό το γεγονός από τον Ροζέρ, ο Μπομπ αποφασίζει να ληστέψει το καζίνο και κάνει ένα σχέδιο, ενώ παράλληλα ψάχνει να βρει ενα συνεταίρο για να χρηματοδοτήσει τις προετοιμασίες που απαιτούνται. Αρχίζει και προσλαμβάνει μια ομάδα επαγγελματιών κακοποιών και ταυτόχρονα συναντά τον κρουπιέρη του καζίνου προκειμένου να του δώσει λεπτομερή σχέδια μαζί με τις προδιαγραφές του χρηματοκιβώτιου. Ο κρουπιέρης δέχεται να συνεργαστεί με τον Μπομπ και απαιτεί 500 χιλιαδες φράγκα σε μετρητά.

Ο Πολό το ίδιο βράδυ έχοντας κάνει έρωτα με την Ανν θέλοντας να της δείξει ότι μαζί του έχει μέλλον της εκμυστηρεύεται την επερχόμενη ληστεία στο Καζίνο η οποία όμως μετά το λέει στον Μαρκ, όπου αυτός με τη σειρά του το αναφέρει στον Επιθεωρητη Λεντρού. Όταν η Ανν ομολογεί τι έχει κάνει, ο Πολό θολωμένος πηγαίνει και βρίσκει τον Μαρκ και τον σκοτώνει πριν εκείνος προλάβει να μιλήσει στον Επιθεωρητή. Εν τω μεταξύ, η σύζυγος του κρουπιέρη έχει μάθει που βρήκε τα χρήματα ο άντρας της και αποφασίζει να εκβιάσει τον Μπομπ αλλά εκείνος αδιαφορεί. Ο Επιθεωρητής Λεντρού μαθαίνει από ένα ανώνυμο τηλεφώνημα ότι ο Μπομπ σχεδιάζει να ληστέψει το καζίνο στη Ντοβίλ, αλλά ο Επιθεωρητής δυσκολεύεται να το πιστέψει, καθώς σκέφτεται ότι ο Μπομπ έχει απαρνηθεί το παρελθόν του και αφού ελέγξει το καζίνο για τα μέτρα ασφαλείας, συναντά τον Μπομπ, ο οποίος αρνείται να απαντήσει στο Λεντρού για οτιδήποτε έχει να κάνει με τη ληστεία και κατευθύνεται προς το καζίνο της Ντοβίλ.

Το σχέδιο του Μπομπ είναι να φτάσει πολύ νωρίτερα στο καζίνο ως πελάτης για να παρακολουθήσει και να ελέγχει τον χώρο προτού φτάσει η υπόλοιπη συμμορία. Μετά από μια περιπλάνηση στα τραπέζια του καζίνο για λίγο, ο Μπομπ δεν μπορεί να αντισταθεί στον πειρασμό και αποφασίζει να τοποθέτησει ενα στοίχημα. Ακολουθεί η πιο απίστευτη ρέντα που είχε ποτέ, στην οποία κερδίζει εκατομμύρια Γαλλικά φράγκα. Λίγο πριν τις 5:00 παραγγέλλει στο προσωπικό του καζίνο να εξοφλήσει την τεράστια σωρό του από μάρκες και να φέρει τα χρήματα στην μπροστινή πόρτα. Φτάνοντας εκεί την ώρα, η συμμορία του πέφτει πάνω στην αστυνομία και ο Πολό σκοτώνεται στη μάχη που ακολουθεί με την ανταλλαγή πυρών κα από τις δύο πλευρές. Ο Λεντρού συλλαμβάνει τον Μπομπ ως εγκέφαλο της ληστείας και τον οδηγεί στο περιπολικό, ενώ ταυτόχρονα το προσωπικό του καζίνου μεταφέρει τα κερδισμένα εκατομμύρια του Μπομπ στο πίσω πορτ μπαγκαζ. Ο Λεντρού λέει στον Μπομπ ότι μπορεί να φανεί τυχερός και να μείνει τρία χρόνια στη φυλακή με ένα καλό δικηγόρο, με τον Μπομπ να του απαντά ότι με έναν πιο καλό δικηγόρο μπορεί και να ζητήσει αποζημίωση από το καζίνο για την ταλαιπωρία που υπέστη (υπονοώντας ότι δεν πρόκειται να αποδειχθεί κάτι εις βάρος του και θα αφεθεί ελεύθερος καθώς πιστεύει ότι κανένα μέλος της συμμορίας του δεν πρόκειται να τον καταδώσει).

Διανομή ρόλων
-------------

* Ροζέ Ντισέν ως Ρομπέρ "Μπομπ" Μοντανί
* Ιζαμπέλ Κορέι ως Αν
* Ντανιέλ Κοσί ως Πόλο
* Γκι Ντεκόμπλ ως Επιθεωρητής Λεντρό
* Αντρέ Γκαρέ ως Ροζέ
* Σιμόν Παρί ως Ιβόν
* Κλώντ Σερβάλ ως Ζαν
* Ζαν-Πιέρ Μελβίλ ως αφηγητής

Υποδοχή
-------

### Εισπράξεις

Η ταινία έκανε πρεμιέρα στους γαλλικούς κινηματογράφους στο Παρίσι στις 24 Απριλίου 1956. Η ταινία ήταν πιο χαμηλή σε εισητήρια σε αυτό το σημείο της καριέρας του Μελβίλ. Στο Παρίσι είχε 221,659 εισιτήρια σε σύνολο 716,920 εισιτηρίων σε όλη τη Γαλλία εκείνου του έτους.

### Κριτικές

Ο Βίνσεντ Κάρμπι γράφοντας για τους *New York Times* το 1981, σημείωσε ότι *η αγάπη του Μελβίλ για τις αμερικανικές γκανγκστερικές ταινίες δεν μπορεί ποτέ να ήταν τόσο εντυπωσιακή και ευφάνταστα αποδεδειγμένη όπως στον Μπομπ τον χαρτοπαίκτη, η οποία ήταν μόνο η τέταρτη ταινία του σκηνοθέτη που έκανε πριν αποκτήσει πρόσβαση σε μεγαλύτερους προϋπολογισμούς και μεγαλύτερους αστέρες όπως ο Ζαν Πολ Μπελμοντό και ο Αλέν Ντελόν των τελευταίων του ταινιών*.

Η Λούσι Σαντέ έγραψε για την ταινία στο "The Criterion Collection":

> «*Ο "Μπομπ ο χαρτοπαίχτης" μπορεί να είναι η πιο κομψά αυστηρή ταινία που έχει γυριστεί ποτέ για μια ληστεία. Είναι επίσης μία από τις πιο ελεγειακές, με διάθεση λυκόφωτος. Ο Μπομπ, τόσο ευγενικός και αξιοπρεπής όσο οποιοσδήποτε ξενύχτης τζογαδόρος ήταν ποτέ, αλλά πρόθυμος να ρισκάρει την ηρεμία του για ένα τελευταίο μεγάλο κόλπο, είναι κατά την άποψη του Μέλβιλ ένα λείψανο ενός παρελθόντος του προπολεμικού κόσμου, όταν οι απατεώνες είχαν μια ανεξαρτησία και ακεραιότητα που δεν μοιάζει με αυτό του Μέλβιλ*.» 
> 
> 

Στον ιστότοπο συγκέντρωσης κριτικών Rotten Tomatoes η ταινία έχει ποσοστό αποδοχής 97% βασισμένες σε 35 κριτικές, με μέσο όρο 8.20 στα 10.  Η κριτική συναίνεση του ιστοτόπου αναφέρει: "Κυρίως κομψό, το "Μπομπ ο χαρτοπαίχτης" είναι ένας υπέροχος φόρος τιμής στις αμερικανικές γκανγκστερικές ταινίες και το προμήνυμα στον τρόπο προβολής του γαλλικού Νέου Κύματος."
 Στο Metacritic στην ταινία αποδίδεται μέσος όρος βαθμολογίας 80 στα 100, με βάση 9 κριτικές, υποδεικνύοντας «γενικά ευνοϊκές κριτικές».

Παραπομπές
----------

1. ↑  www.imdb.com/title/tt0047892/. Ανακτήθηκε στις 18  Μαΐου 2016.
2. 1 2 3 4 5  www.allocine.fr/film/fichefilm\_gen\_cfilm=2409.html. Ανακτήθηκε στις 18  Μαΐου 2016.
3. 1 2  www.metacritic.com/movie/fever-heat-re-release. Ανακτήθηκε στις 18  Μαΐου 2016.
4. 1 2 3 4 5 6 7 8 9 10 11 12 13 14 15 16  www.imdb.com/title/tt0047892/fullcredits. Ανακτήθηκε στις 18  Μαΐου 2016.
5. ↑  Vincendeau 2003, σελ. 229.
6. 1 2  Vincendeau 2003, σελ. 260.
7. ↑  Σαντέ, Λούσι (15 Απριλίου 2002). «*Δοκίμιο για το Μπομπ ο χαρτοπαίχτης*» (στα Αγγλικά). criterion.com. Ανακτήθηκε στις 27 Αυγούστου 2023.
8. ↑  «Μπομπ ο χαρτοπαίχτης». *Rotten Tomatoes* (στα Αγγλικά). Ανακτήθηκε στις 27 Αυγούστου 2023.
9. ↑  «Bob le flambeur (επανέκδοση)». *Metacritic*. Red Ventures. 2023. Ανακτήθηκε στις 27 Αυγούστου 2023.

Εξωτερικοί σύνδεσμοι
--------------------

* *Μπομπ ο χαρτοπαίχτης*   στην IMDb
* *Μπομπ ο χαρτοπαίχτης* στο AlloCine
* *Μπομπ ο χαρτοπαίχτης* στο Rotten Tomatoes
* *Μπομπ ο χαρτοπαίχτης* στο AllMovie
* *Μπομπ ο χαρτοπαίχτης* στο Metacritic

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |